DNA-funn på Kristins negler: Ny teknologi ga gjennombrudd
Politiet har funnet en fullverdig DNA-profil fra siktede på neglene til Kristin, bekrefter politiet i dagens pressekonferanse. Det er dette DNA-beviset som førte til at en 38-åring ble pågrepet for drapet på Kristin Juel Johannesen (12) i 1999 - for andre gang. – Bakgrunnen for at siktede ble pågrepet av politiet onsdag denne uken er DNA-analyser som knytter vedkommende, etter vår oppfatning, til drapet og til den avdøde. Det er nye og mer avanserte analysemetoder som har gjort det mulig for Folkehelseinstituttet å innhente en fullverdig DNA-profil, sier konstituert visepolitimester Kjell Johan Abrahamsen i Vestfold politidistrikt til oppmøtt presse. DNA-treffet fra fingerneglene skal ha 16 av 16 såkalte kontrollpunkter og folkehelseinstituttet fikk svar på de avgjørende DNA-undersøkelsene i forrige uke. Prøvene fra Kristins negler ble analysert første gang i 2006 da Kripos etterforsket drapet, men den gang var metodene ikke tilstrekkelige gode til å påvise at det var siktedes DNA. Familien: Håper på tilståelseAbrahamsen opplyser at politiet fikk DNA-prøven fra siktede i forbindelse med en annen sak. – Det var i forbindelse med en sak vi hadde i mai som gjaldt en mindre narkotikaforbrytelse. Det var da vi sikret oss referanseprøven, sier Abrahamsen til oppmøtt presse. I mai ble 38-åringen siktet etter straffelovens paragraf 162 første ledd – en mindre alvorlig narkosak. 29. mai fikk politiet rettens godkjennelse til å gjennomføre en ransakelse i mannens leilighet i Larvik sentrum. Politiet opplyste i dagens pressekonferanse at referanseprøven som knytter mannen til drapet på Kristin ble tatt i forbindelse med denne saken. SE PRESSEKONFERANSEN HER: Kristins far: – Vil ikke ha hevnEtter politiets oppfatning at det er nærmest utenkelig at DNA-funnet er kommet på Kristins negler ved en tilfeldighet. – Vi mener at dette beviser at siktede har vært i nærkontakt med avdøde, og sammenholdt med de taktiske bevis fra etterforskningen mener vi å kunne knytte siktede til drapshandlingen, sier Abrahamsen. Politiet tror den 16 år gamle drapssaken går mot en løsning. – Jeg føler likevel behov for å understreke at saken fortsatt er under etterforskning. Selv om vi mener å sitte på meget sterke tekniske bevis, gjenstår det en del etterforskning som vil avgjøre om vi ender opp med en tiltale eller ikke, sier Abrahamsen. Politiet tilbakekaller personell fra ferie for å få nok folk på saken. Ferieavvikling påvirker ikke etterforskningen. Den siktede i 2001: – Jeg er ingen barnemorder38-åringen er varetekstfengslet i fire uker. Den siktede gis fullstendig isolasjon i to uker. Han får brev- og besøksforbud og han gis også et forbud mot avis og kringkasting. Første avhør av siktede ble gjennomført i går. Ytterligere avhør blir gjennomført så fort som mulig. Den siktede benekter fortsatt all befatning med saken. Han er blitt konfrontert med de nye bevisene. Pressekonferansen begynte litt etter klokken 15.00 i dag, og fengslingsmøtet i forkant var lukket etter politiets ønske. Den siktede motsatte seg ikke dette. Ingen fra media fikk være i rettsalen under fengslingsmøtet. Politiet kaller denne saken juridisk upløyd mark, fordi saken til en frikjent person aldri er blitt gjennopptatt av Gjennopptagelseskommisjonen.
Prøven som førte til pågripelsen av 38-åringen ble testet første gang i 2006.